text: Manaraq 2 watayuq sapa pachak wawamanta 32 yarqaymanta muchuypiña tarikunku; manaraq 5 watanman taripaspataq yaqa 26ña sapa pachakmanta yarqaymanta muchunku. Anti llaqtakunapa hawa llaqtankunapiqa sapa pachakmanta 40 yarqasqa tarikun, Chala llaqtakunapitaq sapa pachakmanta yaqa 12 wawakuna yarqaypi tarikunku. Kay llaqtakunapiqa chay anemia sutiyuq unquy aswan hap'ikun llapan América Latina llaqtakunamanta. Manaraq 5 watayuq wawakunataqa sapa pachakmanta yaqa 50ta hap'in; manaraq 2 watayuq wawakunatataq sapa pachakmanta 69ta chay mana allinqa ña hasut'inña. Kay hawa llaqtakunapiqa wakcha kawsay tarikun, kaqtaq kay llaqtakunaqa qunqarparisqa rikukun, chayraykutaqmi kay wawakunaqa mikhuymantapas, qhali kawsaymantapas kusisqa munasqa kaymantapas qunqarparisqa tarikunku. Kay wawakunaqa yaqa llapanmi wiñanankupaqpas allin kawsanankupaqpas ñit'isqataq mana allin qhawarisqataq kawsanku.